PolyAgent/wiki_georgian_en_parallel_20231101 huggingface dataset:
Gecko

Gecko ([ˈgɛkəʊ]) — Mozilla Firefox, Mozilla, Netscape და სხვა ბრაუზერებში ვებ-გვერდების გამოტანის უფასო ძრავა. ძველი დასახელება — „Raptor“ და „NGLayout“. Gecko მთავარი კონცეფცია არის ინტერნეტის ღია სტანდარტების მხარდაჭრა, ისეთების, როგორიცაა HTML, CSS, W3C DOM, XML 1.0 და JavaScript. მეორე კონცეფცია — კროს-პლატფორმულობა. დღევანდელ დღეს Gecko მუშაობს ოპერაციულ სისტერმებზე Microsoft Windows, Mac OS X და GNU/Linux, ასევე Solaris, HP/UX, AIX, Irix, OS/2, OpenVMS, BeOS, Amiga და სხვა.
Gecko-ს აქვს XUL (XML User Interface Language)-ის მხარდაჭრა, რომელიც შექმნილია სპეციალურად მისი XML-ენისთვის. XUL-ზე დაწერილია Mozilla-ს ყველა ძირითადი პროდუქტი.
უზრუნველყოფილი სტანდარტები
XHTML 1.1
HTML 4.0
CSS 2 (частично CSS 3)
XML 1.0
JavaScript 1.7
DOM 1/2 (частично DOM 3)
Unicode
SVG
MathML
RDF
HTTP
FTP
SSL
OJI (Open Java Interface)
კრიტიკა
კომპიუტერული რესურსების დიდი რაოდენობის საჭიროებისათვის, Gecko არ მოიხმარება მობილურ მოწყობილობებში, ამისათვის არსებობს სხვა უფასო ძრავა — WebKit.
იხილეთ აგრეთვე
Mozilla
Minimo
Conkeror
Salamander
რესურსები ინტერნეტში
Gecko MozillaWiki-ში
Mozilla Layout Engine
World Wide Web Consortium
ძრავები
ლინა ჯენარი

ლინა ჯენარი (დ. 22 მარტი, 1911, ბოლონია — გ. 11 ოქტომბერი, 1997, რომი) — იტალიელი მსახიობი და მომღერალი.
ბიოგრაფია
წარმოშობით ბოლონიელი, ლამაზი ხმის და მკვეთრი ფიზიკური სილამაზის მქონე მსახიობი მალე გახდა წარმატებული სცენაზე. რამდენიმე წელი მუშაობდა შვარცის ჯგუფში და გახდა წამყვანი მომღერალი. შემდეგ მუშაობდა ნუტო ნავარინისთან. იღებდნენ კინოფილმებში. კინოკარიერა დაასრულა რეჟისორ დინო რიზის ფილმით „ვენერას ნიშანი“.
1975 წელს ჯინო ბრამიერისთან ერთად მონაწილეობდა მუსიკალურ სპექტაკლში „Felicibumta“ (რეჟ. ჯინო ლანდი).
ფილმოგრაფია
რესურსები ინტერნეტში
ლინა ჯენარი allmovie-ზე
სქოლიო
იტალიელი მსახიობები
დაბადებული 1911
დაბადებული 22 მარტი
გარდაცვლილი 1997
გარდაცვლილი 11 ოქტომბერი
რომში გარდაცვლილები
Dolichoderus plagiatus

Dolichoderus plagiatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
ალუატუ

ალუატუ — სოფელი მოლდოვაში, ტარაკლიის რაიონში. მდებარეობს ზღვის დონიდან 188 მეტრზე. 2004 წლის მონაცემებით, მოსახლეობა 1 143 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ტარაკლიის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ტარაკლიის რაიონის სოფლები
ჯანეტ ჯაგანი

ჯანეტ ჯაგანი
ჯანეტ როზენბერგ ჯაგანი (დ. 20 ოქტომბერი, 1920, ჩიკაგო, აშშ — გ. 28 მარტი 2009 ჯორჯტაუნი გაიანა) — გაიანელი სახელმწიფო მოღვაწე, გაიანის პრეზიდენტი 1997-1999 წწ. ეროვნებით ებრაელი.
ბიოგრაფია
დაიბადა 1920 წლის 20 ოქტომბერს აშშ-ში ილინოისის შტატის ქალაქ ჩიკაგოში. 1943 წელს 23 წლის ასაკში ცოლად გაჰყვა გაიანის მომავალ პრეზიდენტს იმჟამად კი უბრალო სტომატოლოგს ჩედი ჯაგანს და ამავე წელს დაბრუნდნენ სამშობლოში. დაბრუნებიდან ათი წლის განმავლობაში ჯანეტი მედდად მუშაობდა ერთ-ერთ კლინიკაში.
1950 წელს მისმა მეუღლემ თანამოაზრეებთან ერთად დააარსა მარქსისტული ორიენტაციის სახალხო პროგრესული პარტია და 1970 წლამდე იყო ამ პარტიის გენერალური მდივანი.
კარიერა
1953 წელს დაიწყო ჯანეტის აქტიური პოლიტიკური კარიერა. იგი ამ წელს ესეკიბოს ოლქიდან არჩეულ იქნა გაიანის პარლამენტში. 1955 წელს როდესაც ბრიტანელმა კოლონისტებმა გააუქმეს კონსტიტუცია და ხელისუფლების სადავეები წაართვეს სახალხო პროგრესულ პარტიას, ჯანეტ ჯაგანი დააპატიმრეს. ექვს თვეში იგი ციხიდან გაათავისუფლეს და სულ მალე 1957 წელს კვლავ იქნა არჩეული ქვეყნის საკანონმდებლო ორგანოში, რის შემდეგაც დაიკავა ჯანმრთელობის დაცვისა და შრომის მინისტრის პოსტი. 1963-1964 წლებში იყო შინაგან საქმეთა მინისტრი. 1964 წელს ხელისუფლების სათავეში გაიანის სახალხო ეროვნული კონგრესის მოსვლის შემდეგ იგი გადავიდა ოპოზიციაში. პოლიტიკის პარალელურად ეწეოდა ჟურნალისტურ საქმიანობას 1973-1997 წლებში იყო საერთოეროვნული გაზეთის “მირორის” რედაქტორი. 1975-1997 წლებში კი პარლამენტის უცვლელი დეპუტატი იყო.
1992 წელს მისი მეუღლე ჩედი ჯაგანი არჩეულ იქნა პრეზიდენტად რომლის გარდაცვალების შემდეგ 1997 წლის მარტში დაიკავა პრემიერ-მინისტრისა და ვიცე-პრეზიდენტის თანამდებობა. რამდენიმე თვეში კი გაიმარჯვა საპრეზიდენტო არჩევნებში, რომელშიც მიიღო ხმების 56 % ხოლო მისმა მეტოქემ ჰიუ დესმონდ ჰოიტმა 42 %. 1997 წლის 19 დეკემბერს დაიკავა პრეზიდენტის პოსტი. ეს იყო მსოფლიოს ისტორიაში მეორე შემთხვევა, როდესაც ქვეყნის სათავეში მეუღლის შემდეგ მოვიდა ქალბატონი (პირველად ეს მოხდა არგენტინაში ხუან დომინგო პერონის გარდაცვალების შემდეგ პრეზიდენტი გახდა მისი მეუღლე მარია ესტელა მარტინეს დე პერონი). 1999 წლის აგვისტოში ქალბატონი ჯანეტი გადადგა თანამდებობიდან გულის მწვავე შეტევის შემდეგ.
ჯილდოები
1993 წელს მიანიჭეს ქვეყნის უმაღლესი ჯილდო “დამსახურებებისათვის”. 1997 წელს კი იუნესკომ მიანიჭა განდის სახელობის ოქროს მედალი მშვიდობის განმტკიცებისათვის, დემოკრატიის განვითარებისათვის და ქალთა უფლებების დაცვისათვის აქტიური მოღვაწეობის გამო.
ჯანეტ ჯაგანი გარდაიცვალა 2009 წლის 28 მარტს, ჯორჯტაუნის ჰოსპიტალში.
ქალბატონმა ჯანეტმა ყველაზე ხანდაზმულ ასაკში ჩაიბარა პრეზიდენტის პოსტი და კიდევ ერთი: მასზე 40 დღით ადრე პრეზიდენტის თანამდებობა ირლანდიაში დაიკავა ასევე ქალბატონმა მერი მაკელისმა, რომელიც ჯანეტის მსგავსად იმ ქვეყანაში არ დაბადებულა რომლის პრეზიდენტიც გახდა.
იხილეთ აგრეთვე
ქალი პრეზიდენტების სია
რესურსები ინტერნეტში
ჯაგანის ვებსაიტი
პრეზიდენტი ჯანეტ ჯაგანი
გაიანის პრეზიდენტები
გაიანის პრემიერ-მინისტრები
გაიანელი პოლიტიკოსები
დაბადებული 1920
გარდაცვლილი 2009
გაიანელი პოლიტიკოსი ქალები
ქალი პრეზიდენტები
ქალი პრემიერ-მინისტრები
დაბადებული 20 ოქტომბერი
გარდაცვლილი 28 მარტი
ქალი ვიცე-პრეზიდენტები
ესპანეთის მეხუთე რევოლუცია

ესპანეთის მეხუთე რევოლუცია — ესპანეთში XIX საუკუნეში მომხდარი ხუთი დაუმთავრებელი რევოლუციიდან მეხუთე. მიმდინარეობდა 1868-1874 წწ. 1868 წლის 18 სექტემბერს კადისში ადმირალ ხუან ბატისტა ტოპეტეს მეთაურობით აჯანყდა ფლოტი. მას მოჰყვა არმიის გამოსვლა, რომელსაც სათავეში ჩაუდგნენ გენერალიტეტის უმარლესი წარმომადგენლები (მარშალი ფრანსისკო სერანო, გენერლები ხუან პრიმი, დულსე და სხვ.) ბრძოლას შეუერთდნენ მადრიდის, ბარსელონის, ვალენსიისა და სხვა დიდი ქალაქების მოსახლეობა, რომლებსაც უმთავრესად რესპუბლიკელები ხელმძღვანელობდნენ. მთელ ქვეყანაში იქმნებოდა ხუნტები. ალკოლესთან (ანდალუსია) ბრძოლის შემდეგ დედოფალი ისაბელ II 30 სექტემბერს ესპანეთიდან გაიქცა და 18 ოქტომბერს შეიქმნა დროებითი მთავრობა ფრანსისკო სერანოს მეთაურობით. მაგრამ რესპუბლიკელები არ დაუშვეს სახელმწიფოს მმართველობაში. 1869 წელს გამოქვეყნდა ესპანეთის კონსტიტუცია, რომელმაც ესპანეთი მემკვიდრეობით მონარქიად გამოაცხადა. კონსტიტუცია აცხადებდა საყოველთაო საარჩევნო უფლებას მამაკაცებისათვის, ბეჭდვის, კრებების, ასოციაციების ტავისუფლებას, სამოქალაქო ქორწინებას და პირველად ესპანეთის ისტორიაში სარწმუნოების თავისუფლებას. 1869 წლის 18 ივნისს ფ. სერანო დაინიშნა რეგენტად, ხოლო ხუან პრიმი - პრემიერ-მინისტრად. 1870 წელს ესპანეთის ტახტზე აირჩიეს უფლისწული ამადეო სავოიელი (იტალიის მეფის ვიქტორ ემანუელ II-ის შვილი).
რევოლუციის შედეგებმა ვერ დააკმაყოფილა მოსახლეობა, რომლებიც აქტიურად გამოდიოდნენ რესპუბლიკის დამყარების მოთხოვნით. 1868 წლის დეკემბერში დაიწყო რესპუბლიკელთა აჯანყება. ამადეო სავოიელის მმართველობა განიცდიდა როგორც რესპუბლიკელების, ასევე დედოფალ ისაბელისა და კარლისტების მომხრეთა შეტევას. 1873 წლის 11 თებერვალს ამადეო გადადგა სამეფო ტახტიდან და კორტესმა ესპანეთი რესპუბლიკად გამოაცხადა დამყარდა ესპანეთის პირველი რესპუბლიკა. 1874 წლის 3 იანვარს გენერალმა პავიამ და მარშალმა სერანომ მოაწყვეს სამხედრო გადატრიალება, რომლის შედეგად ქვეყანაში დამყარდა სამხედრო დიქტატურა. 1874 წლის 29 დეკემბერს გენერალ კამპოსის მიერ მიერ განხორციელებული ახალი გადატრიალების შედეგად ისაბელ II-ის შვილი ალფონსო XII ესპანეთის მეფედ გამოაცხადეს. ასე დასრულდა მღელვარე XIX საუკუნის რევოლუციები ესპანეთში.
იხილეთ აგრეთვე
ესპანეთის პირველი რევოლუცია
ესპანეთის მეორე რევოლუცია
ესპანეთის მესამე რევოლუცია
ესპანეთის მეოთხე რევოლუცია
ლიტერატურა
ესპანეთის ისტორია
რევოლუციები
ეჩარი

ეჩარი — ქალაქი და მუნიციპალიტეტი ესპანეთში, შედის ნავარის პროვინციის კუენკა-დე-პამპლონის კომარკის შემადგენლობაში. ფართობი — 2,2 კმ². მოსახლეობა — 75 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
ეჩარის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
სანტა-მარია-დე-იპირეს მუნიციპალიტეტი

სანტა-მარია-დე-იპირეს მუნიციპალიტეტი
სანტა-მარია-დე-იპირე — მუნიციპალიტეტი ვენესუელაში, გუარიკოს შტატში. წარმოადგენს გუარიკოს შტატის 15 მუნიციპალიტეტიდან ერთ-ერთს. დედაქალაქია სანტა-მარია-დე-იპირე, ფართობი 4 549 კმ². ვენესუელის ეროვნული სტატისტიკის ინსტიტუტის 2010 წლის მოსახლეობის აღწერის მიხედვით სანტა-მარია-დე-იპირეს მუნიციპალიტეტში ცხოვრობდა 11 402 ადამიანი. მოსახლეობის სიმჭიდროვე შეადგენს 2,5 ადამიანს 1 კვადრატულ კილომეტრზე.
იხილეთ აგრეთვე
ვენესუელის მუნიციპალიტეტები
გუარიკოს შტატი
გუარიკოს შტატის მუნიციპალიტეტები
სერკადოს პროვინცია (კოჩაბამბა)

სერკადოს პროვინცია (კოჩაბამბა)
სერკადო — პროვინცია ბოლივიაში, კოჩაბამბის დეპარტამენტში. მისი ფართობი 391 კმ²-ია. დასავლეთიდან აღმოსავლეთით გადაჭიმულია 22 კმ-ზე, ხოლო ჩრდილოეთიდან სამხრეთისაკენ 28 კმ-ზე.
მოსახლეობა
2001 წლის მონაცემებით, მოსახლეობა შეადგენდა 517 024 ადამიანს. მათი 36.7% 15 წელზე ნაკლები ასაკისაა. მოსახლეობის 98.0% ლაპარაკობს ესპანურად 51.5% -თვის მშობლიური კეჩუას ენაა, 8.6% აიმარაზე. 68.0% წერა-კითხვის მცოდნეა. 86.8% კათოლიკეა, 8.9% პროტესტანტი.
დაყოფა
პროვინცია შედგება მხოლოდ ერთი მუნიციპალიტეტისაგან, რომლებიც თავის მხრივ კანტონებად იყოფა. დედაქალაქია კოჩაბამბა.
იხილეთ აგრეთვე
ბოლივიის პროვინციები
ტუნარის ეროვნული პარკი
რესურსები ინტერნეტში
ბოლივიის სტატისტიკის ეროვნული ინსტიტუტი
პროვინციის დეტალური რუკა
კოჩაბამბის პროვინციის სოციალური მონაცემები
კოჩაბამბის დეპარტამენტის პროვინციები
3 მაისი

3 მაისი — გრიგორიანული კალენდრის 123-ე დღე (ნაკიან წლებში - 124-ე დღე). წლის ბოლომდე დარჩენილია 242 დღე.
დღის მოვლენები
1494 : ქრისტეფორე კოლუმბმა პირველად შენიშნა მიწა, რომელსაც შემდეგ იამაიკა დაერქვა.
1791 : პოლონეთმა მიიღო ერთ-ერთი პირველი თანამედროვე კონსტიტუცია ევროპაში.
1802 : ვაშინგტონი ქალაქად გამოცხადდა.
1837 : აღმოსავლეთ ხმელთაშუაზღვის რეგიონში უძველესი - ათენის უნივერსიტეტი დაფუძნდა.
1849 : დრეზდენში დაიწყო მაისის აჯანყება - 1948 წლის გერმანიის რევოლუციათა ბოლო ტალღა.
1916 : აღდგომის აჯანყებულები სიკვდილით დასაჯეს დუბლინში.
1921 : პარიზში შედგა კოკო შანელის სუნამოს „შანელ No. 5“-ის პრეზენტაცია.
1928 : იაპონელებმა მასობრივი ხოცვა მოაწყვეს ხინანში, ჩინეთი.
1946 : მეორე მსოფლიო ომი : შორეული აღმოსავლეთის საერთაშორისო სამხედრო ტრიბუნალი იწყება ტოკიოში 28 იაპონელი სამხედრო და სამთავრობო ჩინოვნიკის წინააღმდეგ, რომელთაც ბრალად კაცობრიობის წინააღმდეგ ჩადენილი დანაშაულები ედებოდათ.
1947 : იაპონიამ მიიღო ახალი კონსტიტუცია.
1956 : პირველად ჩატარდა მსოფლიო ჩემპიონატი ძიუდოში.
1959 : პირველი გრემის დაჯილდოება ჩატარდა.
1960 : ანა ფრანკის სახლი გაიხსნა ამსტერდამში, ნიდერლანდები.
1973 : სირს ტაუერი მსოფლიოს უდიდესი შენობა გახდა.
2005 : ერაყში პირველი დემოკრატიულად არჩეული მთავრობა შეუდგა სამსახურს.
2006 : არმავიას რეისი 967 კატასტროფას განიცდის შავ ზღვაზე; დაიღუპა 113 ადამიანი.
2008 : კუბამ მოხსნა აკრძალვა საყოფაცხოვრებო პერსონალური კომპიუტერების გამოყენებაზე.
ამ დღეს დაბადებულნი
1469 : მაკიაველი, ნიკოლო — იტალიელი მოაზროვნე, ისტორიკოსი და მწერალი.
1893 : გამსახურდია, კონსტანტინე — ქართველი მწერალი (გ.1975)
1898 : მეირი, გოლდა — ისრაელის პრემიერ-მინისტრი 1969-1974 წლებში.
1903 : კროსბი, ბინგ — ამერიკელი მომღერალი და მსახიობი.
1924 : ამიხაი, იეჰუდა - ებრაელი პოეტი, ისრაელის სახელმწიფო პრემიის ლაურეატი (გ. 2000).
1941 : გაფრინდაშვილი, ნონა — ქართველი მოჭადრაკე.
1945 : კალაძე, ამირან - ქართველი პოეტი, საქართველოს უზენაესი საბჭოს დეპუტატი (გ. 1995).
1950 : ჰოპკინზი, მერი — ბრიტანელი მომღერალი.
ამ დღეს გარდაცვლილნი
1834 : არაქჩეევი, ალექსი — რუსეთის სახელმწიფო მოღვაწე
1844 : კონსტანტინე ბატონიშვილი — გენერალ-მაიორი
2011 : სერგო კოტრიკაძე — ქართველი სპორტსმენი
2014 : გერი ბეკერი — ეკონომისტი, ჩიკაგოს ეკონომიკური სკოლის ერთ-ერთი დამფუძნებელი, ნობელის პრემიის ლაურეატი
2015 : რეზო ჩხეიძე — ქართველი კინორეჟისორი
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
თეოდორე ტრიხინი
წმინდა გრიგოლი
ანასტასი I და ანასტასი II, ანტიოქიის პატრიარქნი
ანასტას სინაელი
აგრეთვე:
თავისუფალი პრესის მსოფლიო დღე
მზის დღე
იაპონია - კონსტიტუციის დღე.
პოლონეთი - კონსტიტუციის დღე.
იხილეთ აგრეთვე
სხვა თვეები
0503
აშშ-საქართველოს ქარტია სტრატეგიული პარტნიორობის შესახებ

აშშ-საქართველოს ქარტია სტრატეგიული პარტნიორობის შესახებ
ამერიკის შეერთებული შტატები-საქართველოს ქარტია სტრატეგიული პარტნიორობის შესახებ — ამერიკის შეერთებული შტატებისა და საქართველოს ერთობლივი, არასავალდებულო ხასიათის ქარტია, რომელიც ორ ქვეყანას შორის თანამშრომლობის მიმართულებებს განსაზღვრავს და საქართველოს ნატოში მისწრაფებისადმი და ტერიტორიული მთლიანობის მიმართ აშშ-ის მხარდაჭერას ადასტურებს. ქარტია გაფორმდა ვაშინგტონში, კოლუმბიის ოლქში 2009 წლის 9 იანვარს. ხელს აწერენ: საქართველოს მხრიდან საქართველოს საგარეო საქმეთა მინისტრი გრიგოლ ვაშაძე, ხოლო აშშ-ის მხრიდან აშშ-ის სახელმწიფო მდივანი კონდოლიზა რაისი.
ისტორია
ქარტია იყო პასუხი 2008 წლის რუსეთ-საქართველოს ომზე. ანალოგიური ქარტია გაფორმდა 2008 წლის 19 დეკემბერს აშშ-სა და უკრაინას შორის, ხოლო უფრო ადრე, 90-იანი წლების დასაწყისში, ბალტიისპირეთის ქვეყნებთან
საქართველოს სახელმწიფო უწყებებში, მათ შორის საგარეო საქმეთა სამინისტროში, შეიქმნა სამი სამუშაო ჯგუფი, რომლებიც მოამზადებენ ქარტიის, კონკრეტულ სამოქმედო გეგმად გადაქცევის წინადადებებს.
2009 წლის 22 ივნისს, აშშ-მ და საქართველომ სტრატეგიული პარტნიორობის ერთობლივი საბჭო დააარსეს, რომელიც უშუალოდ იმუშავებს ქარტიის მიზნების განხორციელებაზე. პირველი სხდომა ვაშინგტონში გაიმართა, საქართველოს საგარეო საქმეთა მინისტრსა და აშშ-ის სახელმწიფო მდივნის მოადგილის შეხვედრით.
ტექსტი
ქარტია შედგება პრეამბულისა და ხუთი ნაწილისგან. შედგენილია ორ, ქათულ და ინგლისურ თანაბარ ეგზემპლიარად. პრეამბულაში დეკლარირებულია ზოგადი საკითხები, რასაც ეხება ქარტია.
შემდეგ, ქარტიის ნაწილებში დეტალურადაა გაცხადებული კონკრეტული საკითხები:
ნაწილი I: პარტნიორობის პრინციპები
ნაწილი II: თანამშრომლობა თავდაცვისა და უსაფრთხოების სფეროებში
ნაწილი III: ეკონომიკის, ვაჭრობისა და ენერგეტიკის სფეროებში თანამშრომლობა
ნაწილი IV: დემოკრატიის გაძლიერება
ნაწილი V: ხალხებს შორის კონტაქტების გაღრმავება და კულტურული გაცვლის გაფართოება
რესურსები ინტერნეტში
აშშ-საქართველოს ქარტია სტრატეგიული პარტნიორობის შესახებ — Georgian Daily, რუბრიკა პოლიტიკა/ანალიზი: შინაგანი პოლიტიკა, პარასკევი, 09 იანვარი, 2009;
United States-Georgia Charter on Strategic Partnership, აშშ-ის სახელმწიფო დეპარტამენტი (ინგლ.);
აშშ-საქართველოს სტატეგიული პარტნიორობა — სიგნალი მოსკოვისათვის , გაზეთი „24 საათი“, რუბრიკა პოლიტიკა, 2008-12-22 13:09;
კომისია — აშშ-საქართველოს სტრატეგიული პარტნიორობის კომისიის სპეციალური საიტი 2012-01-20
სქოლიო
საქართველოს საგარეო პოლიტიკა
აშშ-ის საგარეო ურთიერთობები
არდოტი

არდოტი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში (შატილის თემი), ისტორიულ პირიქითა ხევსურეთში, მდინარე ანდაქის მარცხენა ნაპირზე. ზღვის დონიდან 1820 მ, დუშეთიდან 113 კმ.
არდოტის ხეობა შატილისა და არხოტის ხეობებთან ერთად შეადგენს პირიქით ხევსურეთს. სოფელში მდებარეობს XIX საუკუნის ეკლესია, ზვიადაურების კოშკი და ღვთისმშობლის ჯვარი.
დემოგრაფია
2014 წლის აღწერის მონაცემებით სოფელში ცხოვრობს 3 ადამიანი.
ფოტოგალერეა
ლიტერატურა
არდოტი (დუშეთის რ-ნი). საქართველოს ისტორიულ ძეგლთა ბიბლიოგრაფიული ლექსიკონი
სქოლიო
დუშეთის მუნიციპალიტეტის სოფლები
რეზინის რაიონი

რეზინის რაიონი — მოლდოვის რესპუბლიკის ადმინისტრაციულ-ტერიტორიული ერთეული. რაიონის ადმინისტრაციული ცენტრია ქალაქი რეზინა. რაიონი იკავებს 621.79 კმ² ფართობს. მისი მოსახლეობა შეადგენს 48 105 ადამიანს (2004 წლის აღწერის მონაცემებით). მოსახლეობის სიმჭიდროვე — 77.37 კაცი/კმ²-ზე. რაიონი სულ მოიცავს 41 დასახლებულ პუნქტს, მათგან 1 ქალაქია. რაიონი იყოფა 24 კომუნად, რომლებიც აერთიანებს 37 დასახლებულ პუნქტს.
იხილეთ აგრეთვე
მოლდოვის ადმინისტრაციული დაყოფა
რესურსები ინტერნეტში
რაიონის ოფიციალური საიტი
მოლდოვის რაიონები
Paraclavatula pseudomystica

Paraclavatula pseudomystica is a species of sea snail, a marine gastropod mollusk in the family Clavatulidae.
Description
The size of an adult shell varies between 17 mm and 28 mm.
Distribution
This species occurs in the Atlantic Ocean off Angola and Democratic Republic of Congo.
References
External links
Nolf, F. (2008). Two new turrid species from West Africa: Clavatula delphinae and Clavatula pseudomystica (Mollusca: Gastropoda: Clavatulidae). Neptunea 7(2): 6-13
Kantor Y.I., Horro J., Rolán E. & Puillandre N. (2018). Paraclavatula (Gastropoda: Conoidea: Clavatulidae), a new genus with a distinctive radula type from West Africa. Journal of Molluscan Studies. 84(3): 275-284
pseudomystica
Gastropods described in 2008
კრივლე-ილიუშკინო

კრივლე-ილიუშკინო — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.
2010 წლის მონაცემებით სოფელში ცხოვრობს 38 ადამიანი. რაიონულ ცენტრ ერმოლაევოდან დაშორებულია 23 კილომეტრით. უახლოესი რკინიგზის სადგურია ერმოლაევო, რომელიც დაშორებულია 23 კმ-ით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (77%).
რესურსები ინტერნეტში
Совет муниципальных образований Республики Башкортостан.
სქოლიო
კუიურგაზის რაიონის სოფლები
Goblins' Club

Goblins' Club is the fifty-fourth release and twenty-fourth main studio album by Tangerine Dream. Although sonically a counterweight to The Dream Mixes, it is usually considered the first album in the Millennium/TDI Years era due to the switch from Miramar, despite TDI not yet being the band's label. An Australian version lacked the track "Elf June and the Midnight Patrol," co-written by Linda Spa, replacing it with "Fort Worth Runway One" by Edgar Froese. A 2004 re-release included both, but edited the final two tracks to fit on the disc. Goblins' Club marks the final appearance of Linda Spa as a regular group member until returning for Jeanne d'Arc (2005).
Track listing
Personnel
Tangerine Dream
Edgar Froese
Jerome Froese
Linda Spa
Guest musicians
Gerald Gradwohl
Mark Hornby
Single
"Towards The Evening Star" was released as a promo CD.
Remix
"Towards The Evening Star" was released in 1997 as a two track CD with a remix by The Orb.
References
1996 albums
Sequel Records albums
Tangerine Dream albums
ჰეინოლის ქვერეგიონი

ჰეინოლის ქვერეგიონი ― ფინეთის პიაიატ-ჰიამეს რეგიონის ყოფილი ქვერეგიონი.
მუნიციპალიტეტები
იხილეთ აგრეთვე
ფინეთის ქვერეგიონები
სქოლიო
ფინეთის ყოფილი ქვერეგიონები
პიაიატ-ჰიამეს გეოგრაფია
კიუს სამეფო ბოტანიკური ბაღები

კიუს სამეფო ბოტანიკური ბაღები ან უბრალოდ კიუს ბაღები — 121 ჰექტარზე გადაჭიმული ბაღები და ბოტანიკური სათბურები ლონდონის სამხრეთით, ქალაქ რიჩმონდსა და კიუს შორის. შეიქმნა 1759 წელს. ბაღში მნიშვნელოვანი ბოტანიკური კვლევები მინდინარეობს. წელიწადის განმავლობაში ის დაახლოებით 2 მლნ მნახველს იღებს.
ბაღებში 30 000 სახეობის სხვადასხვა მცენარეა კულტივირებული, ხოლო ჰერბარიუმში, რომელიც ერთ-ერთი უდიდესია მსოფლიოში, დაცულია 7 მლნ სახეობის მცენარე. კვლევით სამუშაოებს ახორციელებს 650 მეცნიერი. აქ მდებარე ბიბლიოთეკა შეიცავს 750 000 ტომს, მცენარეთა 175 000 ილუსტრაციასა და ნახატს.
ბაღის წინამორბედი, ქალაქ ტიუკსბერის ლორდის, ჯონ კაპელის ეგზოტიკურ ბაღს წარმოადგენდა. მისი გაფართოება შემდგომ წლებში სხვა ადამიანებმა ითავეს. მის გამდიდრებაში ასევე დიდი წვლილი შეიტანა ბრიტანეთის მეფე ჯორჯ III-მ. 1781 წელს, მეფემ ბაღის ტერიტორიაზე მდებარე „ჰოლანდიური სახლი" იყიდა, როგორც სამეფო კარის საბავშვო ბაღი.
1840 წელს კიუს ბაღები ეროვნულ ბოტანიკურ ბაღად გადაიქცა.
2003 წელს, ბაღები იუნესკომ მსოფლიო მემკვიდრეობის სიაში შეიტანა.
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
ოფიციალური საიტი
Millennium Seed Bank Project
Kew on Facebook
Kew on YouTube
Kew on Twitter
Pictures of Kew - Your Kew group on Flickr
The International Plant Names Index
სქოლიო
მსოფლიო მემკვიდრეობის ძეგლები გაერთიანებულ სამეფოში
მიკონოსი (ქალაქი)

მიკონოსი (ქალაქი)
მიკონოსი — ქალაქი და ყოფილი მუნიციპალიტეტი საბერძნეთის კუნძულ მიკონოსზე. 2011 წლიდან, ადგილობრივი თვითმმართველობის რეფორმის შედეგად, შედის კერკირის მუნიციპალიტეტის შემადგენლობაში. წარმოადგენს საბერძნეთის ერთ-ერთი ადმინისტრაციული ერთეულის - იონიის კუნძულების პერიფერიის დედაქალაქს. 2001 წელს მისი მოსახლეობა 6467 ადამიანს შეადგენდა. ქალაქი საბერძნეთის მნიშვნელოვან ტურისტულ ღირსშესანიშნაობას წარმოადგენს და მნიშვნელოვან როლს თამაშობს IX საუკუნიდან მოყოლებული. ძველად ის ცნობილი იყო, როგორც კასტროპოლისი (ციხესიმაგრის ქალაქი), მისი ორი ციხესიმაგრის გამო.
ქალაქის კლიმატი ხმელთაშუაზღვიურია. ზაფხული თბილი და ზოლიერად ტენიანია ტემპერატურა 33 °C (91 °F). ზამთარი რბილია, ტემპერატურა 10 °C (50 °F) ფარგლებშია.
იხილეთ აგრეთვე
პაროსი
რესურსები ინტერნეტში
ოფიციალური საიტი
სქოლიო
საბერძნეთის ქალაქები
ბრატსკეს რაიონი

ბრატსკეს რაიონი — რაიონი უკრაინაში, მიკოლაივის ოლქში. მისი ფართობია 1 100 კმ². 2015 წლის აღწერის მონაცემებით რაიონის მოსახლეობა 18 239 ადამიანს შეადგენდა, ხოლო სიმჭიდროვე 17 კაცს კმ²-ზე. ბრატსკეს რაიონის ადმინისტრაციული ცენტრია ქალაქი ბრატსკე.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
მიკოლაივის ოლქის რაიონები
სინოვლი

სინოვლი — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 799 კაცი.
რესურსები ინტერნეტში
ლენქორანის რაიონის სოფლები
Eurhopalothrix platisquama

Eurhopalothrix platisquama — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Eurhopalothrix-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ბუკიტ-ტიგაპულუჰის ეროვნული პარკი

ბუკიტ-ტიგაპულუჰის ეროვნული პარკი
ბუკიტ-ტიგაპულუჰი (- ცამეტი ბორცვის ეროვნული პარკი) — ეროვნული პარკი ინდონეზიაში. მდებარეობს კუნძულ სუმატრის აღმოსავლეთ ნაწილში. მოიცავს 143 223 ჰექტარს. ძირითადად შედგება დაბლობის ტროპიკული ტყეებისაგან. გავრცელებულია საფრთხის ქვეშ მყოფი მრავალი სახეობა, მათ შორის სუმატრის ორანგუტანი, სუმატრის ვეფხვი, სუმატრის სპილო, სუმატრის მარტორქა და აზიური ტაპირი, ისევე როგორც საფრთხის ქვეშ მყოფი მრავალი ფრინველი. ტერიტორია დასახლებულია ორანგ რიმბას ხალხებით.
ეროვნულ პარკს დიდ საფრთხეს უქმნის ხე–ტყის უკანონო ჭრა და ზეთის პალმის პლანტაციები.
იხილეთ აგრეთვე
ინდონეზიის ეროვნული პარკების სია
რესურსები ინტერნეტში
Bukit Tiga Puluh National Park (official site)
Sumatran Tiger Trust: Bukit Tigapuluh NP
[http://www.sumatranorangutan.org/content-n31-sE.html%20 Website of the Sumatran Orangutan Conservation Programme
სქოლიო
ინდონეზიის ეროვნული პარკები
სუმატრის დაცული ტერიტორიები
რიაუს გეოგრაფია
ჯამბის გეოგრაფია
რიაუს ღირსშესანიშნაობები
ჯამბის ღირსშესანიშნაობები
მომთაბარე მეცხოველეობა

მომთაბარე მეცხოველეობა — მეცხოველეობის ორგანიზაციის ფორმა, რომლის დროსაც ცხოველები მთელი წლის განმავლობაში ან წლის უმეტეს დროს ერთი სეზონური საძოვრებიდან მეორე გადაჰყავთ იმ პერიოდში, როდესაც ამ სავარგულზე უხვი და ყუათიანი საკვებია. მომთაბარე მეცხოველეობა განსაკუთრებით ხელსაყრელია მთაგორიან ქვეყნებში, სადაც ბუნებრივი სავარგულები წლის სხვადასხვა დროს შეიძლება რაციონალურად გამოვიყენოთ.
მომთაბარე მეცხოველეობა მკვეთრად განსხვავდება მოხეტიალე (ქოჩადმავლური) მეცხოველეობისაგან, რომლის დროსაც მოსახლეობას არ აქვს ძირითადი სადგომი თავისი განვითარებული მიწათმოქმედებით, მრეწველობით და ცხოველებთან ერთად მთელი ოჯახები იცვლიან ბინას.
მომთაბარე მეცხოველეობა განსხვავდება სტაციონარულ მეურნეობაში ცხოველების მთელი წლის განმავლობაში საძოვრული შენახვისაგანაც, როდესაც მხოლოდ საძოვრების მონაცვლება ხდება ერთსა და იმავე ტერიტორიაზე. მომთაბარე მეცხოველეობის სისტემა ითვალისწინებს ცხვრის, თხის, ღორის, ძროხის შენახვას. მომთაბარე მეცხოველეობის ეკონომიკური მნიშვნელობა დიდია, რადგან ამ სისტემის გამოყენებით მკვეთრად მცირდება ხარჯები საკვების დამზადებაზე, შრომაზე და სხვა, რაც საგრძნობლად ამცირებს პროდუქციის თვითღირებულებას. თავისუფლდება ბევრი სახნავი ფართობი მეურნეობის ძირითად ტერიტორიაზე სხვა სასოფლო-სამეურნეო დარგების განვითარებისათვის.
ლიტერატურა
ლეონიძე ლ., მეღორეობა, ტფ., 1924;
Рчеулишвили М. Д., Отгонное овцеводство и пути его улучшения, Тб., 1957;
რჩეულიშვილი მ., ქსე, ტ. 7, გვ. 86-87, თბ., 1984
მეცხოველეობა
Pagodidaphne colmani

Pagodidaphne colmani — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ლეკიჰორნი

ლეკიჰორნი — მთა ლეპონტის ალპებში, შვეიცარიაში. მდებარეობს ვალესა და ურის კანტონების საზღვარზე. მის მწვერვალს გროს-ლეკიჰორნს უწოდებენ (3 068 მ), რათა განარჩიონ უფრო დაბალ მწვერვალ ხლი-ლეკიჰორნისგან (3 023 მ).
რესურსები ინტერნეტში
Gross Leckihorn on Summitpost
Leckihorn on Hikr
ალპები
შვეიცარიის მთები
პოლ შერინგი

პოლ შერინგი (ინგლ. Paul Scheuring) — ამერიკელი რეჟისორი და სცენარის ავტორი. სახელი გაითქვა ტელესერიალ ციხიდან გაქცევით.
რესურსები ინტერნეტში
ამერიკელი კინორეჟისორები
დაბადებული 1968